

 **ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 – Ενημερωτικό σημείωμα προγράμματος**

**Σας ενημερώνουμε για το πρόγραμμα της ΕΡΤ2, ότι:**

**Την Τετάρτη 29/12/2021, στις 18:00, θα μεταδοθεί το μουσικό πρόγραμμα «ΕΛΕΥΘΕΡΙΑ» W live streaming & διαθέσιμο στο ERTFLIX**

**Την Πέμπτη 30/12/2021, στις 18:00, θα μεταδοθεί το μουσικό πρόγραμμα «Η ΠΟΛΙΟΡΚΙΑ ΤΗΣ ΚΟΡΙΝΘΟΥ - ΟΠΕΡΑ ΣΤΟ ΟΛΥΜΠΙΑ»  W live streaming & διαθέσιμο στο ERTFLIX**

**Την Παρασκευή 31/12/2021, στις 18:00, θα μεταδοθεί το μουσικό πρόγραμμα «ΤΡΑΓΟΥΔΩΝΤΑΣ ΤΗΝ ΕΛΛΗΝΙΚΗ ΕΠΑΝΑΣΤΑΣΗ ΜΕ 21 ΤΡΑΓΟΥΔΙΑ»  W live streaming & διαθέσιμο στο ERTFLIX**

**ΕΡΤ2 - ΤΕΤΑΡΤΗ  29/12/2021, ώρα 18:00**

**«Ελευθερία»**

**Παγκόσμια πρεμιέρα από την ΕΡΤ2**

Ξεχωριστή θέση στον επετειακό προγραμματισμό των **Μουσικών Συνόλων της ΕΡΤ,** κατέχει η παρουσίαση του νέου έργου **«Ελευθερία»** του διεθνώς καταξιωμένου Κύπριου συνθέτη **Μάριου Ιωάννου Ηλία** από την **Εθνική Συμφωνική Ορχήστρα** και τη **Χορωδία της ΕΡΤ.**

Το έργο είναι ανάθεση των Μουσικών Συνόλων της ΕΡΤ με αφορμή τον εορτασμό των 200 χρόνων από την Ελληνική Επανάσταση, τελεί υπό την αιγίδα της Α.Ε. της Προέδρου της Ελληνικής Δημοκρατίας Κατερίνας Σακελλαροπούλου, κινηματογραφήθηκε στη **Ρωμαϊκή Αγορά** και μεταδίδεται σε **παγκόσμια πρεμιέρα** από την **ΕΡΤ2.**

Ένα πολυδιάστατο και σύνθετο συμφωνικό έργο, γεμάτο μελωδίες και ποίηση, με πίστη και ελπίδα στην Ελευθερία. Τα κείμενα και τα ποιήματα είναι των **Άγγελου Σικελιανού**, **Διονύσιου Σολωμού**, **Κωστή Παλαμά**, **Ανδρέα Κάλβου**, **Γιάννη Ρίτσου**, **Νίκου Καζαντζάκη** κ.ά.

Λόγος και μουσική συνομιλούν δημιουργώντας μια έντονη δραματουργία που αναδεικνύει την ιδέα, τα ιδανικά και την διαχρονική αξία της Ελευθερίας, συνθέτοντας ένα ενιαίο έργο που απευθύνεται με αμεσότητα στον σημερινό ακροατή, προτρέποντας σε δημιουργική αξιοποίηση της Ιστορίας και της παράδοσης.

Το πολυπληθές έργο σε τρία μέρη, διάρκειας μίας ώρας είναι γραμμένο για λυρικούς και έντεχνους ερμηνευτές, αφηγητές, μικτή χορωδία, παραδοσιακά όργανα, σύνολο κρουστών αλλά και αγήματα Ευζώνων και τυφεκιστών, ήχους σπαθιών και κανονιών, ως ηχητικές πηγές.

Το πρώτο μέρος έχει τίτλο **«Η Ελευθερία οδηγεί το λαό»** και περιγράφει το πνεύμα της αγωνιστικότητας για την κατάκτηση της ελευθερίας.

Στο δεύτερο μέρος **«Εγίναμε πουλιά και τώρα πια στο τσόφλι δε χωρούμε»** υπογραμμίζεται η αξία της συλλογικής μνήμης μέσα από την ιστορία του Ελληνισμού για τη διασφάλισή της ελευθερίας, αλλά και στο πώς αυτή και τα ιδανικά της, μας οδηγούν και μας εμπνέουν σήμερα.

Τέλος, στο τρίτο μέρος **«Κι όπως περνάν κι όπως βροντάν, οι Εύζωνες το τσαρούχι»** ξεδιπλώνονται τα μηνύματα για το μέλλον της ανθρωπότητας μέσα από τη διασφάλιση τόσο του ιδεώδους της ελευθερίας όσο και αξιών σύμφυτων μ’ αυτήν, όπως της ειρήνης, της δικαιοσύνης, της δημοκρατίας, του ανθρωπισμού και της αλληλεγγύης.

Το έργο **«Ελευθερία»** συνενώνει τα σπουδαία κείμενα, τη μουσική, τον συμφωνικό ήχο, την παράδοση, τα ηχοχρώματα, τη μνήμη, τα εθνικά σύμβολα, τη σύγχρονη δημιουργία και το ελληνικό πνεύμα σε μια ενότητα και προσδοκά να γίνει ένα έργο οικουμενικό και διαχρονικό.

**Συντελεστές:**

**Βιολέττα Λούστα** – Σοπράνο

**Μιχάλης Ψύρρας**  - Βαρύτονος

**Βερόνικα Δαβάκη** - Τραγούδι - αφήγηση

**Δημήτρης Μαγγίνας** - Αφηγητής

Παραδοσιακά όργανα:

**Χρυσάνθη Γκίκα** - Πολίτικη λύρα

**Γιώργος Γουμενάκης** –Μαντολίνο

**Νίκος Παραουλάκης** – Νέι

**Αγγελική Παρδάλη** – Σαντούρι

Το σύνολο κρουστών της Εθνικής Συμφωνικής Ορχήστρας: **Χρήστος Λιάτσος, Μιχάλης Διακογώργης, Δημήτρης Κοντός, Φώτης Κόλλιας, Θοδωρής Βαζάκας, Ιωάννα Παναγοπούλου**

Ηχοληψία: **Μιχάλης Συγλέτος, Βασίλης Χανιώτης**

Μουσική σύμβουλος: **Χριστίνα Σιώρου**

Βοηθός μαέστρου**: Χαρά Βλάχου**

Επιμέλεια μουσικού υλικού**: Ευδοξία Υψηλάντη**

Διεύθυνση παραγωγής Μουσικών Συνόλων: **Μαρία Κοπανά, Σωτηρία Σβόλη**

Βοηθός παραγωγής**: Δημήτρης Βεργίνης, Ιωάννα Κοτοπούλη**

Διεύθυνση παραγωγής: **Μαριάννα Ροζάκη**

Διεύθυνση φωτογραφίας**: Κώστας Μπλουγουράς**

Σκηνοθεσία: **Χρήστος Φασόης**

Φωτογραφίες: **Μάχη Παπαγεωργίου, Tatiana Khodova**

**Με την Εθνική Συμφωνική Ορχήστρα και τη Χορωδία της ΕΡΤ**

Μουσική προετοιμασία Xορωδίας  ΕΡΤ: **Μιχάλης Παπαπέτρου**

Μουσική διεύθυνση: **Μιχάλης Οικονόμου**

**ΕΡΤ2 – ΠΕΜΠΤΗ 30/12/2021, ώρα 18:00**

**«Η πολιορκία της Κορίνθου» του** **Τζοακίνο Ροσίνι**

**Όπερα σε τρεις πράξεις - Παρισινή εκδοχή του 1826**

**Α΄ Πανελλήνια Παρουσίαση**

**Ολύμπια Δημοτικό Μουσικό Θέατρο Μαρία Κάλλας**

Την **Τρίτη 19 Οκτωβρίου 2021,** το **Ολύμπια Δημοτικό Μουσικό Θέατρο Μαρία Κάλλας** τουΟργανισμού Πολιτισμού, Αθλητισμού και Νεολαίας του Δήμου Αθηναίων (ΟΠΑΝΔΑ)παρουσίασε την αριστουργηματική όπερα **«Η πολιορκία της Κορίνθου» (Le Siège de Corinthe)**του **Τζοακίνο Ροσίνι,** στην αρχική γαλλική εκδοχή της, **για πρώτη φορά στην Ελλάδα,** με αφορμή τη συμπλήρωση 200 χρόνων από την Ελληνική Επανάσταση του 1821.

Το έργο αναφέρεται στον αγώνα των Ελλήνων κατά των Οθωμανών και κινητοποίησε το φιλελληνικό κίνημα στο Παρίσι. Παρουσιάστηκε για πρώτη φορά στην όπερα του Παρισιού το 1826 με τεράστια επιτυχία, ενώ όλα τα έσοδα από τις πρώτες αυτές παραστάσεις διατέθηκαν στους Έλληνες επαναστάτες, που έδιναν τον μεγάλο Αγώνα της Ανεξαρτησίας.

Ο μαέστρος **Γιώργος Πέτρου** καθοδηγεί μια λαμπερή διανομή που αποτελείται από **σπουδαίους Έλληνες και ξένους σολίστ,** την **Εθνική Συμφωνική Ορχήστρα της ΕΡΤ** και τη **Χορωδία Δήμου Αθηναίων.**

Η σκηνοθέτις **Ροδούλα Γαϊτάνου** συμπράττει με **επτά εικαστικούς καλλιτέχνες** που επέλεξε η ιστορικός Τέχνης **Κατερίνα Κοσκινά,** οι οποίοι εμπνέονται από τη μουσική, ακολουθούν την πλοκή της όπερας και δημιουργούν σε πραγματικό χρόνο μια **πρωτοποριακή θεαματική εικαστική πρόταση.**

Μουσική διεύθυνση: **Γιώργος Πέτρου**
Σύλληψη & Δραματουργική επεξεργασία: **Ροδούλα Γαϊτάνου**
Επιλογή εικαστικών καλλιτεχνών και συνεπιμέλεια δομής καλλιτεχνικού προγραμματισμού: **Κατερίνα Κοσκινά**
Σχεδιασμός φωτισμών: **Χριστίνα Θανάσουλα**
Διδασκαλία χορωδίας: **Σταύρος Μπερής**
Μουσική προετοιμασία: **Δημήτρης Γιάκας**
Βοηθός δραματουργικής επεξεργασίας: **Κωνσταντίνα Στράνη**

**Διανομή:**

Mahomet II: **Nahuel Di Pierro**
Cléomène: **John Irvin**
Pamyra: **Χριστίνα Πουλίτση**
Néoclès: **Sergey Romanovsky**
Hiéros: **Χριστόφορος Σταμπόγλης**
Adraste: **Χρήστος Κεχρής**
Omar: **Νίκος Κοτενίδης**
Ismène: **Μαίρη-Έλεν Νέζη**

Εικαστικοί: **Λυδία Βενιέρη**, **Κλειώ Γκιζελή**, **Κωνσταντίνος Παπαμιχαλόπουλος**, **Νίκος Παπαδόπουλος**, **Χρήστος Αθανασιάδης**, **Χαρά Πιπερίδου**, **Μανταλίνα Ψωμά**

Ηχοληψία: **Μιχάλης Συγλέτος**

Μουσική σύμβουλος: **Χριστίνα Σιώρου**

Διεύθυνση παραγωγής Μουσικών Συνόλων: **Μαρία Κοπανά**

Βοηθός παραγωγής**: Δημήτρης Βεργίνης, Ιωάννα Κοτοπούλη**

Διεύθυνση παραγωγής: **Νίνα Ντόβα**

Σκηνοθεσία: **Μιχάλης Νταής**

**Εθνική Συμφωνική Ορχήστρα ΕΡΤ**

**Χορωδία Δήμου Αθηναίων**

Με την υποστήριξη της **ΑΜΚΕ ΠΟΛΙΤΕΣ**

**Παρασκευή 31/12/2021 - Παραμονή Πρωτοχρονιάς, ώρα 18:00**

**«Τραγουδώντας την Ελληνική Επανάσταση με 21 τραγούδια»**

**Η Ελληνική Εθνική Επιτροπή για την UNESCO τιμά τη μεγάλη επέτειο**

Στο πλαίσιο του εορτασμού των 200 χρόνων από την Ελληνική Επανάσταση η **Ελληνική Εθνική Επιτροπή για την UNESCO** πραγματοποίησε εκδήλωση επετειακού χαρακτήρα την **Κυριακή 12 Δεκεμβρίου 2021,** στο **Μέγαρο Μουσικής Αθηνών (αίθουσα Τριάντη).**

Η εκδήλωση άνοιξε με την ομιλία του **Πασχάλη Κιτρομηλίδη**, ακαδημαϊκού, ομότιμου καθηγητή Πολιτικής Επιστήμης του ΕΚΠΑ, ο οποίος μιλήσει για το όραμα της Ελευθερίας στα προεπαναστατικά χρόνια και τη διάρκεια του Αγώνα.

Για τη σχέση της Μουσικής με την Ελληνική Επανάσταση μίλησε η **Ρενάτα Δαλιανούδη**, μόνιμη επίκουρη καθηγήτρια Εθνομουσικολογίας και Λαογραφίας στο Πανεπιστήμιο Ιωαννίνων, η οποία είχε την επιστημονική & καλλιτεχνική επιμέλεια της εκδήλωσης.

Αμέσως μετά, η **Ορχήστρα Σύγχρονης Μουσικής της ΕΡΤ** υπό τη διεύθυνση του **Γιώργου Αραβίδη**, παρουσίασε μια μοναδική συναυλία υπό τον τίτλο **«Τραγουδώντας την Ελληνική Επανάσταση με 21 τραγούδια»**, με σολίστ τη **Νένα Βενετσάνου** και τον **Τάση Χριστογιαννόπουλο**, σε ενορχήστρωση **Αχιλλέα Γουάστωρ.**

Πρόκειται για ένα ξεχωριστό επετειακό πρόγραμμα, όπου για πρώτη φορά παρουσιάστηκαν μαζί επί σκηνής 21 ιστορικά τραγούδια, ανώνυμα και επώνυμα, εμπνευσμένα από το 1821, για ορχήστρα, ανδρική και γυναικεία φωνή.

Ακρογωνιαίοι λίθοι της νεοελληνικής ποίησης της Επτανησιακής Σχολής (Α. Κάλβος, Δ. Σολωμός κ.ά.), μελοποιημένοι από έντεχνους συνθέτες του 19ου & του 20ού αιώνα (Π. Καρρέρ, Θ. Σακελλαρίδης κ.ά.) και από σύγχρονους συνθέτες (Ν. Μαμαγκάκης, Χ. Λεοντής, Γ. Μαρκόπουλος κ.ά.), εναλλάσσονται με ανώνυμα παραδοσιακά τραγούδια της λαϊκής ποιητικής μούσας, διαφυλαγμένα από το πολύτιμο ταμείο της συλλογικής μνήμης.

Η Ελληνική Επανάσταση, μέσα από την επίσημη Ιστορία, την προφορική Ιστορία και τους θρύλους, ενέπνευσε ως θεματολογία λόγιους και λαϊκούς ποιητές, που μελοποιήθηκαν από λόγιους και λαϊκούς δημιουργούς. Μέσα από τα εμπνευσμένα από την Ελληνική Επανάσταση τραγούδια ζωντανεύει η εθνική μας Ιστορία, ενώ αναπαριστάνεται η ποιητική, η μουσική και γενικά η πολιτισμική ταυτότητα των 200 χρόνων του ελληνικού κράτους.

Ηχοληψία: **Μιχάλης Συγλέτος, Νίκος Θεοδωρακόπουλος, Κώστας Γιαννακόπουλος**

Μουσική σύμβουλος: **Χριστίνα Σιώρου, Χαρά Βλάχου**

Διεύθυνση παραγωγής Μουσικών Συνόλων: **Βασίλης Δραμουντάνης, Σωτηρία Σβόλη**

Διεύθυνση παραγωγής τηλεόρασης: **Χρήστος Σταθακόπουλος**

**Τραγουδώντας την Ελληνική Επανάσταση με 21 τραγούδια**

Σολίστ: **Νένα Βενετσάνου, Τάσης Χριστογιαννόπουλος**

Ενορχήστρωση: **Αχιλλέας Γουάστωρ**

Επιστημονική και καλλιτεχνική επιμέλεια: **Ρενάτα Δαλιανούδη**

**Ορχήστρα Σύγχρονης Μουσικής**

Μουσική διεύθυνση: **Γιώργος Αραβίδης**